กลุ่มโรงพยาบาลปี 60 กำไรนิวไฮต่อเนื่องชู EKH-LPHกำไรโตสูง-PE ต่ำกว่ากลุ่ม
กลุ่มโรงพยาบาลปี 60 กำไรนิวไฮต่อเนื่อง ชู EKH-LPHกำไรโตสูง-PE ต่ำกว่ากลุ่ม
22 ธ.ค. 2559

บล.ฟินันเซีย ไซรัส ระบุในบทวิเคราะห์วันนี้ (22 ธ.ค.) ว่า กลุ่มโรงพยาบาลแนวโน้มผลประกอบการปี 60 จะกลับมาเติบโตแข็งแกร่งและทำ New High ต่อเนื่อง จาก Demand ทางการแพทย์ที่เติบโตสูงและเร็วกว่าอัตราการเติบโตของ Supply เพราะพฤติกรรมผู้บริโภคที่หันมาใส่ใจสุขภาพมากขึ้น สังคมไทยที่กำลังก้าวสู่สังคมผู้สูงอายุ
เชื่อว่าการเติบโตหลักๆจะยังมาจากกลุ่มผู้ป่วยชาวไทย และยังอาจมี Upside เพิ่มหากสำนักงานประกันสังคมปรับเพิ่มการจ่ายเงินในปีหน้า คาดกำไรปกติปี 2017 ของกลุ่มเติบโต 12% เทียบช่วงเดียวกันของปีก่อน ดีกว่าปีนี้ที่คาดโต 10% เทียบช่วงเดียวกันของปีก่อน คงน้ำหนัก Overweight โดย EKH (ราคาพื้นฐาน 8 บาท) และ LPH  (ราคาพื้นฐาน 10.50 บาท) เป็น Top Pick จากกำไรที่โตสูงกว่ากลุ่มและ PE ต่ำกว่ากลุ่ม (PEG ต่ำสุดในกลุ่ม)